Ιωσήφ του Αρκούρ

Ο Ιωσήφ, γαλλ. Joseph, (30 Απριλίου 1679 - 29 Απριλίου 1739) από τον Οίκο της Λωρραίνης, ήταν κόμης του Αρκούρ (1719-39).

Βιογραφία
Γεννήθηκε στη Γαλλία και ήταν ο πρωτότοκος γιος του Αλφόνσου-Ερρίκου κόμη του Αρκούρ και της Μαρίας-Φραγκίσκης ντε Μπράνκας.

Το 1718 απεβίωσε ο πατέρας του και τον διαδέχθηκε ως κόμης του Αρκούρ. Ο ίδιος απεβίωσε το 1739 σε ηλικία 59 ετών στη Γαλλία και τον διαδέχθηκε ο γιος του Λουδοβίκος.

Οικογένεια
Το 1705 νυμφεύτηκε τη Μαρί-Λουίζ-Ζανίν ντε Καστίγ και είχε τέκνα:
 Λουίζα-Ερριέττα-Φραγκίσκη 1707-1737, παντρεύτηκε τον Εμμανουήλ-Θεοδόσιο του Λα Τουρ ντ' Ωβέρν δούκα του Μπουιγιόν και είχαν επτά τέκνα, μεταξύ των οποίων η Αρμάνδη, σύζυγος του Λουδοβίκου ντε Μελάν δούκα του Ζουαγιέζ και η Άννα-Μαρία, σύζυγος του Καρόλου ντε Ροάν πρίγκιπα του Σουμπίζ.
 Ελισάβετ-Σοφία 1710-1740, παντρεύτηκε τον Λουδοβίκο Φραγκίσκο ντε Βινιερό ντυ Πλεσύ δούκα του Ρισελιέ.
 Λουδοβίκος 1720-1747, κόμης του Αρκούρ, απεβίωσε 27 ετών.
 ένας γιος 1721, απεβ. νήπιο.

Παραπομπές

Πηγές
 Georges Poull, La maison ducale de Lorraine, 1991

Οίκος της Λωρραίνης